section_heading: Tehničke karakteristike
paragraph_text: Pilotska kabina je svojevrsni derivat kabine s G.222 koja je poznata po svojoj dobroj preglednosti odnosno vidljivosti, kako na zemlji tako i u zraku (zadržana je postojeća konfiguracija kabine sa 16 prozora). Instrumenti u kabini su u cijelosti novi, s pet multifunkcionalnih LCD displayja u boji. Time se dobilo na maksimalnoj iskoristivosti sustava s C-130J odnosno na njihovoj kompatibilnosti s Night Vision Systemom. Inregrirana je modularna avionika (temeljena na arhitekturi s C-130J koja rabi devet digitalnih sabirnica podataka MIL-STD-1553) čime se znatno uštedjelo na razvojnim troškovima. Istodobno se dobilo na djelotvornosti sustava. Druga svojstva C-27J koja su identična onima na C-130J su: INS/GPS, snimač letnih podataka, COM/NAV sustav, Northrop-Grummanov AN/APN-241 radar za digitalno mapiranje terena i radarski visinomjer.